armvectores/hy_wikipedia_2023 huggingface dataset:
Դին Տավուլարիս

Դին (Կոստանտինոս) Տավուլարի (հունարեն՝ Ντιν (Κωνσταντίνος) Ταβουλάρης, անգլ.՝ Dean Tavoularis։ մայիսի 18, 1932(1932-05-18), Լոուել, Մասաչուսեթս, ԱՄՆ), ամերիկացի նկարիչ-բեմադրող և ֆիլմի արտ-ղեկավար, առավել հայտնի է «Բոննին և Քլայդ» (1967), «Կնքահայրը» (1972), «Կնքահայրը 2» (1974), «Բրինքսի կողոպուտը» (1978), «Ապոկալիպսիսը հիմա» (1979) և «Ամբողջ սրտով» (1982) ֆիլմերով։ Նա «Օսկար»  և BAFTA (1989) մրցանակների դափնեկիր է։


== Կենսագրություն ==
Ծնվել է 1932 թվականի մարտի 18-ին Լոուելում (Մասաչուսեթս), ԱՄՆ հույն ներգաղթյալների ընտանիքում։ Մանկությունը և երիտասարդությունն անցկացրել է Լոս Անջելեսում( «Կալիֆոռնիա»)։ Դինի հայրը սրճարանի սեփականատեր էր և ամառային արձակուրդներին որդին օգնում էր նրան բիզնեսում՝ սուրճ առաքելով, այդ թվում նաև  «20th Century Fox» կինոստուդիա, որի նախագահը այդ ժամանակ նրանց համաերկրացին Սպիրոս Սկուրասն էր։ Հենց այդպես նա առաջին անգամ ծանոթացել է կինոյի աշխարհի հետ։ Ավելի ուշ Տավուլարիսը խոստովանել է, որ առաջին այցը ստուդիա այնպիսի զգացմուք է առաջացել նրա մոտ, որ երկրի վրա հայտնաբերել է դրախտ։
Ճարտարապետություն և գեղանկարչություն է ուսումնասիրել տարբեր նկարչական ակադեմիաներում, դրանից հետո աշխատել է Walt Disney Pictures ընկերությունում, սկզբում անիմացիոն բաժնում, ավելի ուշ՝ նկարիչ-գծագրող։ Մասնակցել էր «20,000 լյո ծովի տակ» (1954), «Լեդին և թափառականը» (1955), «Պոլիաննա» (1960), «Ծուղակ ծնողների համար» ֆիլմերի արտադրությանը (1961)։
Արթուր Փենի հրավերով աշխատել է «Բոննի և Քլայդ» (1967) և «Փոքր Մեծ մարդը» (1970) ֆիմերի ստեղծմանը, ավելի ուշ համագործակցել է Ֆրենսիս Ֆորդ Կոպպոլաի հետ։


== Անձնական կյանք ==
1986 թվականին ամուսնացել է ֆրանսիացի դերասանուհի Օրոր Քելմանի հետ, որի հետ ծանոթացել է «Ապոկալիպսը հիմա» ֆիլմի նկարահանման ժամանակ։


== Ֆիլմագրություն ==


== Ծանոթագրություններ ==
Ահարոն Մակգրուդեր

Ահարոն Մակգրուդեր (անգլ.՝  Aaron McGruder, մայիսի 29, 1974(1974-05-29), Չիկագո), ամերիկացի ծաղրանկարիչ, առավել հայտնի է «Բունդքս» (անգլ.՝ The Boondocks, թարգմանաբար՝ առանձնաթաղեր, ետնախորշեր, 2х2 ռուսական հեռուսատաալիքով ցուցադրվող ռուսերեն անվանում՝ Գետտո) կատակերգական անիմացիոն մուլտսերիալով, որը Չիկագոյից վերադարձած երկու երիտասարդ աֆրոամերիկացի եղբայրների մասին է, ովքեր ապրում էին իրենց պապի հետ արվարձանում։ Հյուին (անգլ.՝ Huey) և նրա փոքր եղբայր Ռայլին (անգլ.՝ Riley) երազում էին դառնալ գանգստեր։ Անիմացիոն շարքը ուսումնասիրում է աֆրոամերիկյան մշակույթի և ամերիկյան քաղաքականության խնդիրները։


== Կենսագրություն ==
Ահարոն Մակգրուդերը ծնվել է Իլինոյս նահանգի Չիկագո քաղաքոմ։ Երբ Մակգրուդերի հայրը աշխատանքի է անցել Ազգային տրանսպորտային անվտանգության խորհրդում, նա 6 տարեկանում տեղափոխվել է Կոլումբիա, Մերիլենդ՝ ծնողների և եղբոր Դեդրիկոյի (անգլ.՝ Dedric) հետ։ Հաճախել է Իեզուիտսկի ​​դպրոցը, այնուհետև ավարտել Օքլանդ Միլսի ավագ դպրոցը (անգլ.՝ Oakland Mills High School) և Մերիլենդի համալսարանը (անգլ.՝  University of Maryland): Դրանից հետո Մակգրուդերը ստացել է բարձրագույն կրթություն և ավարտել աֆրոամերիկյան ուսումնասիրությունների բաժինը։


== Աշխատանքայի գործունեություն ==
Ահարոն Մակգրուդերի Boondocks մուլսերիալի դեբյուտը կայացել է 1997 թվականի վերջին ուսանողական The Diamondback թերթում, Ջենսոն Բլերի խմբագրությամբ (անգլ.՝ Jayson Blair): Այդ ժամանակ Մակգրուդերը աշխատում էր Կամպուսի  համալսարանի Գրաֆիկական լաբորատորիայում (անգլ.՝ Presentation Graphics Lab): Նա աշխատել է նաև դիջեյ ուսանողական շահույթ չհետապնդող  WMIC ռադիոյիSoul Controllers Mix Show հաղորդաշարում։ 
Ահարոն Մակգրուդերն այժմ ապրում է Լոս Անջելեսում (Կալիֆոռնիա) և շարունակում է աշխատել իր տարբեր կատակերգական (անգլ.՝ The Boondocks և  անգլ.՝ Super Deluxe) նախագծերի վրա, բացի Սուպեր Ռամլեքս միքս (անգլ.՝ The Super Rumble Mix Show) շուից։ Նա նաև Ռեդժինալդ Հադլինի (անգլ.՝ Reginald Hudlin), 2004 թվականի  կոմիքսի (անգլ.՝ Birth of a Nation A Comic Novel) համահեղինակ է, որը նկարված է նկարիչ և հրապարակախոս քաղաքական և մշակութային հարցերի բանախոս Քայլ Բեյքերի (անգլ.՝ Kyle Baker) կողմից։


== Ծանոթագրություններ ==


== Արտաքին հղումներ ==
«Aaron McGruder»։ IMDb։ Վերցված է 2020-12-15 
«Aaron McGruder»։ www.c-span.org։ Վերցված է 2020-12-15
Կալուա (լիկյոր)

Կալուա (Kahlúa), մեքսիկական սրճային լիկյոր, (ալկոհոլի պարունակությունը 20-36 %` կախված վաճառքի շուկայից և տարատեսակներից. օրինակ, Օհայոում թույլատրվում է լիկյորի վաճառք  21,5 % թնդությամբ, ԱՄՆ-ի մյուս տարածքներում` միայն 20 %)։ Արտադրվում է 1936 թվականից, 2005 թվականից մտնում է  «Պեռնո Ռիկար» ընկերության  կազմի մեջ։


== Տարատեսակներ ==
Kahlúa (ավանդական)
Kahlúa Especial (թունդ, ալկոհոլի պարունակությունը 36 %, Էսպրեսոի համով, արտադրվում է 2002 թվականից)
Kahlúa Mocha (վանիլով և սև շոկոլադով, արտադրվում է 2006 թվականից)
Kahlúa French Vanilla (վանիլով, արտադրվում է 2006 թվականից)
Kahlúa Hazelnut (բոված ընկույզով,արտադրվում է 2006 թվականից)
պատրաստի կոկտեյլներ` տարբեր տարատեսակներ B-52 (կոկտեյլ), White Russian, Mudslide և այլն։


== Օգտագործում ==
Մտնում է հայտնի կոկտեյլների շարքը, որոնցից են.

White Russian
Black Russian և Tall Black Russian
B-52
Mudslide
Brave BullՕգտագործվում է աղանդերների պատրաստման ժամանակ, այդ թվում` պաղպաղակի, տորթերի և չիզքեյքների։
Կարող է մատուցվել նաև սերուցքով, կաթով, ավելացվել տաք ըմպելիքներին` սուրճ, տաք շոկոլադ։


== Արտաքին հղումներ ==
Официальный сайт Kahlúa


== Գրականություն ==
Стюарт Уолтон Энциклопедия крепких спиртных напитков = The New Guide to Spirits and Liqueurs. — М: БММ, 2004. — С. 80. — 128 с. — ISBN 5-88353-196-2
Աստերոիդների ցանկ (18401-18500)

Աստերոիդների ցանկ (18301-18400)  • Աստերոիդների ցանկ  • Աստերոիդների ցանկ (18501-18600)
 Աստերոիդների ցանկ (18301-18400)  • Աստերոիդների ցանկ  • Աստերոիդների ցանկ (18501-18600)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Դոլգայա Պրիստան

Դոլգայա Պրիստան (ուկրաիներեն՝ Довга Пристань), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Դոլգայա Պրիստան գյուղում բնակվում էր 951 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Նևիլ լե Բրե

Լա Նևիլ լե Բրե (ֆր.՝ La Neuville-lès-Bray), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 274 մարդ, բնակչության խտությունը` 67.99 մարդ/կմ²։ Բնակավայրը զբաղեցնում է 4.03 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 31 կմ արևելք։


== Բնակչություն ==


== Տնտեսություն ==
2010 թվականին ուներ 165 աշխատունակ (15-64 տարեկան)  բնակիչ, որոնցից ակտիվ էին 124-ը, իսկ ոչ ակտիվները` 41։ Ակտիվության ցուցանիշը կազմում է 75,2 %։ 124 աշխատունակ մարդկանցից աշխատել է 110 անձ (58 տղամարդ և 52 կին)։ Գործազուրկ են եղել 14 անձ (10 տղամարդ և 4 կին)։ 41 անաշխատունակներից 8-ը եղել են աշակերտներ կամ ուսանողներ, 20-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խարիսխ (այլ կիրառումներ)

Խարիսխ, նավերի անշարժությունն ապահովող կառուցվածք։
Խարիսխ, էլեկտրական մեքենայի շարժական մաս։
Խարիսխ, ճարտարապետության մեջ, սյան, մույթի և այլ ուղղաձիգ կրող կառուցվածքային տարրերի պատվանդանի (հիմք-հենարանի) պայմանական անվանում։
Սամոսադկա

Սամոսադկա (ռուս.՝ Самосадка, բաշկիրերեն՝ Самосадка), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շյոնայխ

Շյոնայխ (գերմ.՝ Schönaich), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 9679 է (2010 թվականի դեկտեմբերի 31–ի տվյալներով)։ Զբաղեցնում է 14,16 կմ² տարածք։ Պաշտոնական կոդը՝ 08 1 15 044։


== Ծանոթագրություններ ==


== Արտաքին հղումներ ==
Պաշտոնական էջը
Հայաստանի ֆուտբոլի ֆեդերացիա

Հայաստանի ֆուտբոլի ֆեդերացիան (ՀՖՖ), հայկական ֆուտբոլը կառավարող մարմին։ Հիմնադրվել է 1992 թ. հունվարի 18-ին։ ՖԻՖԱ-ի անդամ է 1992 թ. հուլիսի 3-ից, ՈՒԵՖԱ-ի լիիրավ անդամ՝ 1993 թ. հունվարի 17-ից։ Ֆեդերացիայի նախագահը Արմեն Մելիքբեկյանն է։


== ՀՖՖ-ի գործառույթներ ==
ՀՖՖ-ի հիմնական խնդիրներն են երկրում ֆուտբոլի տարածումը, զարգացումը, զանգվածային և մանկապատանեկան ֆուտբոլի կազմակերպման ապահովումը, ֆուտբոլիստների վարպետության բարձրացումը, մրցավարների, մարզիչների, մարզիկների բարոյական բարձր հատկանիշների դաստիարակումը, հանրապետության մրցումների կազմակերպումն ու անցկացումը, այդ համակարգերի կատարելագործումը, հայրենական ֆուտբոլի նյութատեխնիկական բազայի զարգացմանը նպաստելը։
ՀՖՖ-ն մշակում է հանրապետությունում ֆուտբոլի զարգացման ընթացիկ և հեռանկարային ծրագրեր, կազմակերպում հանրապետության հավաքական թիմերի նախապատրաստումը միջազգային տարբեր մրցումների։ ՀՖՖ-ն միավորում է մարզային ֆեդերացիաները, ֆուտբոլի ակումբները, մարզադպրոցները, մարզակենտրոնները, բաժանմունքները, համագործակցում է Հայաստանի սպորտի և երիտասարդության հարցերի նախարարության հետ։


== ՀՖՖ մարմիններ ==
ՀՖՖ բարձրագույն մարմինը համագումարն է, որը 4 տարով ընտրում է նախագահ և գործադիր կոմիտեի անդամներ։
Աշխատանքային մարմինը գործկոմն է։ Հրատապ խնդիրներ լուծելու համար ստեղծվել է գործկոմի բյուրո։ Ֆուտբոլի զարգացման հարցերի կարգավորման, ընդունված որոշումների կատարման ընթացքը հսկելու, գործկոմին առաջարկներ ներկայացնելու համար ստեղծվել են բաժիններ (զանգվածային, մրցավարական, պատանեկան, միջազգային կապեր և այլն)։ Ֆեդերացիայում գործում է բաժանմունք, որի գործունեությունը նպատակաուղղված է կանանց ֆուտբոլին։


== ՀՖՖ նախագահներ ==
Նիկոլայ Ղազարյան (1992-1994)
Արմենակ Սարգսյան (1994-1998)
Սուրեն Աբրահամյան (1998-2002)
Ռուբեն Հայրապետյան (2002-2018)
Արթուր Վանեցյան (2018-2019)
Արմեն Մելիքբեկյան (2019-)


== Աղբյուրներ ==


== Արտաքին հղումներ ==
Հայաստանի ֆուտբոլի ֆեդերացիայի պաշտոնական կայքը
Սամշվիլդե (գյուղ)

Սամշվիլդե (Շամշուլդե, Շամշուլդա, վրաց.` სამშვილდე), հայաբնակ գյուղ Վրաստանի Քվեմո Քարթլիի մարզի Թեթրիծղարոյի շրջանում, վարչական կենտրոն Թեթրիծղարո քաղաքից 2 կմ՝ հարավ-արևելք։ Գտնվում է Խրամ գետի ձախ ափին, ծովի մակարդակից 860 մ բարձրության վրա։


== Բնակչություն և տնտեսություն ==
Համաձայն 2002 թվականի տվյալների, գյուղն ուներ 517 բնակիչ, որից 237 տղամարդ և 280 կին, հիմնականում հայեր։ 2014 թվականի տվյալներով, գյուղում ապրում էր 443 մարդ, որից 213 տղամարդ և 230 կին։
Բնակիչներն զբաղվում են բանջարաբուծությամբ, այգեգործությամբ և անասնապահությամբ։ Գյուղն ունի միջնակարգ դպրոց, գրադարան և ակումբ։


== Պատմական ակնարկ ==
Գյուղի մոտակայքում գտնվում է եկեղեցի (Սուրբ Աստվածածին), ինչպես նաև միջնադարյան Հայաստանի Սամշվիլդե բերդաքաղաքի ավերակները և այլ եկեղեցիներ ու գերեզմանոցներ։
Սամշվիլդեում է ծնվել գյուղագիր և դրամատուրգ Ալեքսանդր Արարատյանը։ Բացի այդ, խորհրդային տարիներին գյուղն ուներ նաև Սոցիալիստական աշխատանքի հերոսներ (Ե. Դանիելյան, Բ. Հարությունյան, Գ. Վանյան)։


== Ծանոթագրություններ ==
Հալդա

Հալդա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պատմություն ==
XIX դարի կեսերին ուներ 14 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ֆրանկլինի շրջան (Արկանզաս)

Ֆրանկլին (անգլ.՝ Franklin County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.580 կմ² է, բնակչությունը՝ 18.125 մարդ (2007 թ. տվյալներով)։ Շրջկենտրոնն է Օզարկ և Չառլզտոն բնակավայրը։ Կազմավորվել է 1837 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Վսևոլոդ Սոֆինսկի

Վսևոլոդ Սոֆինսկի (ռուս.՝ Всеволод Николаевич Софинский, սեպտեմբերի 22, 1924(1924-09-22), Ռտիշչևսկի շրջան, ԽՍՀՄ - օգոստոսի 31, 2008(2008-08-31), Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1951 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1963 թվականից զբաղվել է դիվանագիտական գործունեությամբ։

1963-1969 թվականներին՝ Մեծ Բրիտանիայում ԽՍՀՄ դեսպանության խորհրդական։
1969-1971 թվականներին՝ ԽՍՀՄ արտաքին գործերի նախարարության արտասահմանյան երկրների հետ մշակութային կապերի բաժնի վարիչի տեղակալ։
1971-1973 թվականներին՝ ԽՍՀՄ արտաքին գործերի նախարարության արտասահմանյան երկրների հետ մշակութային կապերի բաժնի վարիչ։
1973-1978 թվականներին՝ ԽՍՀՄ արտաքին գործերի նախարարության մամուլի բաժնի վարիչ։
1979 թվականի հունվարի 27-ից մինչև 1984 թվականի մարտի 28-ը Նոր Զելանդիայում և Տոնգա Թագավորությունում եղել է ԽՍՀՄ արտակարգ և լիազոր դեսպան։
1979 թվականի մարտի 3-ից մինչև 1984 թվականի մարտի 28-ը Արևմտյան Սամոայում եղել է ԽՍՀմ արտակարգ և լիազոր դեսպան։
1984-1988 թվականներին՝ ԽՍՀՄ ԱԳՆ գլխավոր խորհրդական և արտասահմանյան երկրների հետ մշակութային-հումանիտար հարաբերությունների և մարդու իրավունքների վարչության պետի առաջին տեղակալ։
1988 թվականի մայիսի 19-ից մինչև 1991 թվականի փետրվարի 15-ը Բուրունդիում եղել է ԽՍՀմ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 3, с. 387-388.


== Արտաքին հղումներ ==
Կենսագրությունը proza.ru կայքում
Ադել Ալ-Հադադ

Ադել Սաիդովիչ Ալ-Հադադ (օգոստոսի 10, 1964(1964-08-10), Մոսկվա, ԽՍՀՄ), ռեժիսոր, դերասան, Ռուսաստանի կինեմատոգրաֆիստների միության անդամ։ Ռուսաստանի կինոռեժիսորների գիլդիայի անդամ, 
Հեռուստատեսության և ռադիոյի եվրասիական ակադեմիայի ակադեմիկոս։


== Կենսագրություն ==
Ծնվել է 1964 թվականին օգոստոսի 10-ին Մոսկվայում։ Հայրը եղել է ԽՍՀՄ-ում սովորած և Մոսկվայի էներգետիկական ինստիտուտն ավարտած արաբ գիտնական։ 1985 թվականին Ադել Ալ-Հադադն ավարտել է Ռուսաստանի թատերական արվեստի համալսարանի ռեժիսուրայի ֆակուլտետը (Անդրեյ Գոնչարովի, Մարկ Զախարովի արվեստանոց)։ Աշխատել է Վլադիմիր Մայիկովսկու անվան թատրոնում։


== Ֆիլմագրություն ==


=== Դերեր ===
1982  – «Խոակին Մուրիետայի աստղը և մահը», (Գորկու անվան կինոստուդիա) – Խոակինի ընկերը
1984 – «...Շեհերեզադեի ևս մեկ գիշեր» («Մոսֆիլմ», «Տաջիկֆիլմ») – Ազամատ
1986 – Յագուար (Մոսֆիլմ) – Ռիկարդո Օրանա («Ստրուկ»)
1987  – «Загон» (Մոսֆիլմ, Գանեմ-ֆիլմ) – նախագահ Մուհամմեդի որդին
1987 – «Թակարդ» (ԽՍՀՄ, Հնդկաստան)
2000  – «Մարոսեյկա, 12» – Վաիլ Ալ Անսարի
2001 – «Տղամարդու աշխատանք» – Ալի
2003 – «Հայրենիքն սպասում է» –Մուհամմեդ Ալ Հադի / Մոհսեն


=== Ռեժիսորական աշխատանքներ ===
«Հոգնածները», «Մոսֆիլմ» կինոստուդիա, «Դեբյուտ», սեփական սցենարով, 1990 թվական,
2001 թվականին կազմակերպել է «Ապոկրիֆ» կինոստուդիան Ռուսաստանի Դաշնության մշակույթի նախարարության հետ համատեղ «Ապոկրիֆ։ Երաժշտություն Պյոտրի և Պավելի համար» (ռուս.՝ «Апокриф: музыка для Петра и Павла») նախագծի իրականացման համար, որտեղ հանդես է եկել որպես ռեժիսոր և պրոդյուսեր։ 2004 թվականին ֆիլմը հանձնվել է կինոտարբերակող և ստացել Եվրասիական ութերորդ հեռուստաֆորումի մրցանակ։
2007-2008 – «Վլաստիմիր» (ռուս.՝ «Властимир») պատմական ֆենտեզի ֆիլմի բեմադրող ռեժիսոր և սցենարիստ («Русичи»):
2011 թվականին աշխատել է Գ. Գորինի «Հիշատակի աղոթք» (ռուս.՝ «Поминальная молитва») պիեսի հիման վրա ստեղծվող սցենարի վրա։ 


== Մրցանակներ և անվանակարգեր ==
«Հեքիաթի» 4-րդ համամիութենական կինոփառատոնում արժանացել է մրցանակի «Շեհերեզադեի ևս մեկ գիշեր» ֆիլմում տղամարդու լավագույն դերակատարման համար։
Օնֆլյորի փառատոնի մրցանակ «Լավագույն ռեժիսորական ներամուտ» անվանակարգում։
Ստորին Նորմանդիա երկրամասի կառավարության հատուկ մրցանակ։
2004 – Եվրասիական ութերորդ հեռուստաֆորումի մրցանակ «Ապոկրիֆ։ Երաժշտություն Պյոտրի և Պավելի համար» (ռուս.՝ «Апокриф: музыка для Петра и Павла») կինոտարբերակի համար։
«Արծաթե նավակ» մրցանակ «Պատուհան դեպի Եվրոպա» կինոփառատոնում։
«Ամուրյան աշուն 2005» կինոփառատոնի մրցանակ «Լավագույն ռեժիսորական նորամուտի» համար։
2006 թվականին ավարտվել է աշխատանքը «Ապոկրիֆ։ Երաժշտություն Պյոտրի և Պավելի համար» ֆիլմի չորս սերիայից բաղկացած հեռուստատեսային տարբերակի վրա, որն արժանացել է «Ոսկե հավերժահարս» գլխավոր մրցանակի Մոնտե Կառլոյի 46-րդ միջազգային փառատոնում։


== Ծանոթագրություններ ==
Եշիլչայի ջրամբար

Եշիլչայի ջրամբար, ջրային բնական ամբար, որտեղից ապահովվում և մատակարարվում է Ստամբուլի խմելու ջրի պաշարները։


== Ստամբուլ ==
2016 թվականի դեկտեմբերի 31-ի տվյալներով՝ Ստամբուլի ընդհանուր բնակչությունը կազմում է 14 804 116 մարդ, ինչն Ստամբուլին դարձնում է Եվրոպայի և աշխարհի ամենախոշոր քաղաքներից մեկը։ Տարեկան աճի տեմպերը կազմում է 3,45 %, որի արդյունքում էլ ավելանում է նաև ջրի պահանջարկը։ Այդ իսկ պատճառով էլ, քաղաքային իշխանությունների հիմնական խնդիրներից մեկը խմելու ջրի պահանջարկի ապահովումն է։


== Եշիլչայ ==
Եշիլչայ գետն ունի շուրջ 60 կիլոմետր (37 մղոն) երկարություն։ Գտնվում է Ստամբուլի անատոլիական հատվածում։ Ջրամբարի աղբյուր են հանդիսանում Քոջաելիի թերակղզու լեռներից ձևավորվող աղբյուրները և Սև ծովի ավազանին պատկանող Աղվայի շրջանի գետերը։


== Ջրային տարածություն ==
Գետակի վրա առկա են ջրի երկու կարգավորիչներ (Սունգուրլուում և Իսաբեյում)։ Ջուրը, 2650 մետր (8690 ոտնաչափ) երկարություն ունեցող հիմնական պոմպերի միջոցով, մղվում է Էմիրլիում գտնվող մաքրման կայաններ։ Նախագծված պողպատե պոմպային ցանցի տրամագիծը կազմում է 3000 մմ։ Նախագծի առաջին փուլով տարեկան 145 000 000 մ3 ջուր պետք է մղվի կենտրոնական մաքրման կայաններ։ Նախագծի երկրորդ փուլով ջրի տարեկան մղումը հասցվել է 335 000 000 մ3։


== 50 նախագծերի ցանկ ==
Թուրքիայի քաղաքաշինության կոմիտեն Եշիլչայի ջրամբարը ներառել է Թուրքիայի 50 կարևորագույն քաղաքաշինական կառույցների շարքում։ Վերջինս ներառում է վերջին 50 տարիներին Թուրքիայում կառուցված քաղաքաշինական 50 ամենախոշոր կառույցները։


== Ծանոթագրություններ ==
Չեխովո (գյուղ, Տյոմկինսկի շրջան)

Անվան այլ կիրառումների համար տե՛ս՝ Չեխովո (այլ կիրառումներ)Չեխովո (ռուս.՝ Чехово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմ Քլաֆլին

Սեմ Քլաֆլին (անգլ.՝ Samuel George "Sam" Claflin, հունիսի 27, 1986(1986-06-27), Իպսուիչ և Միացյալ Թագավորություն), անգլիացի դերասան, ով հայտնի է դարձել, երբ նկարահանվել է «Կարիբյան ծովի ծովահենները։ Օտար ափերին» ֆիլմում Սվիֆտայի դերը, Քաղցած խաղեր։ Եվ բռնկվում է կրակը ֆիլմում Ֆինիկա Օդեիրա դերը, Սպիտակաձյունիկը և որսորդը ֆիլմում արքայազն Ուիլյամի դերը և Սեր, Ռոզի ֆիլմում Ալեքս Ստյուարտի դերը։


== Կենսագրություն ==
Սեմ Քլաֆլինը ծնվել է 1986 թվականի հուլիսի 27-ին Իսպուիչ քաղաքում, Մեծ Բրիտանիայի Սաֆոլկ կումսությունում։ Նրա հայրը ֆինանսների կառավարիչ էր, իսկ մայրը՝ ուսուցչուհի։ Նա ունի 2 մեծ եղբայր, Բենը և Դենիելը և 1 փոքր եղբայր՝ Ջոզեֆ Քլաֆլինը, ով նույնպես դերասան է։
Սեմը երբ երեխա էր, նա հետաքրքրվում էր ֆուտբոլով։ Նա իր ամբողջ մանկության ընթացքում խաղաց ֆուտբոլ, մինչ ստացավ սրունքի լուրջ վնասվածք։ Այդ լուրջ վնասվածքի պատճառով, նա չկարողացավ զբաղվել պրոֆեսիոնալ ֆուտբոլով։ Երբ Սեմը սովորում էր միջնակարգ դպրոցում, նա դպրոցի համերգներից մեկի ժամանակ ելույթ ունեցավ և հենց այդ ժամանակվանից շատ մեծ տպավորություն թողեց իր ուսուցիչների վրա, որից հետո սկսեց հաճախել դերասանի վարպետության հավելյալ դասընթացների, իսկ մի քիչ ուշ ընդունվեց Լոնդոնի երաժշտական և թատերական ակադեմիայի ինստիտուտում։


== Ֆիլմոգրություն ==


== Ծանոթագրություններ ==


== Արտաքին հղումներ ==
Սեմ Քլաֆլինը TV Lives Archived 2016-08-18 at the Wayback Machine.
Սեմ Քլաֆլին Թվիթթերում
Սեմ Քլաֆլին http://vk.com/samclaflinsource
Օպոշնյա

Օպոշնյա (ուկրաիներեն՝ Опішня), քաղաքատիպ ավան Ուկրաինայի Պոլտավայի մարզի Զենկովի շրջանում։
2001 թվականի տվյալներով Օպոշնյա քաղաքատիպ ավանում բնակվում էր 6 003 մարդ։ Բնակավայրը զբաղեցնում է 10,41 կմ² տարածք։ Բնակչության խտությունը կազմում էր 576,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զիրց

Զիրց, քաղաք Հունգարիայի Հանրապետության Վեզսպրեմ երկրամասում։ Ըստ 2004 թվականի մարդահամարի՝ քաղաքի բնակչությունը կազմում է 7,157 մարդ, իսկ բնակչության միջին խտությունը 192.36 մարդ/կմ²։


== Քույր քաղաքներ ==
 Պոհլհեիմ, Գերմանիա
 Բարոալտ, Ռումինիա
 Նիվալա, Ֆինլանդիա


== Արտաքին հղումներ ==
Զիրց(հունգարերեն)
Լեսովոդի (գյուղ, Գորոդոկի շրջան)

Լեսովոդի (ուկրաիներեն՝ Лісоводи), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Լեսովոդի գյուղում բնակվում էր 2 978 մարդ։ Բնակավայրը զբաղեցնում է 4325 կմ² տարածք։ Բնակչության խտությունը կազմում էր 688,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաբադ

Ռաբադ (արաբ․՝ ربض‎‎ - արվարձան), արհեստավորաառևտրական արվարձան Միջին Ասիայի և Իրանի քաղաքներում, VII—VIII դարերում։ Կից էր շահաստանին։ IX—X դարերում ռաբադը դարձել է արևելյան ֆեոդալական քաղաքի քաղաքական և տնտեսական կյանքի կենտրոն։
Technorama

Շվեյցարիայի գիտական կենտրոն Technorama (հայերեն՝ Տեխնորամա) (երբեմն պարզապես Technorama), Շվեյցարիայի Վինտերտուր քաղաքի միակ գիտական կենտրոնը։ 6500 մետր խորանարդ տարածք ունեցող ցուցահանդեսին կան 500 փորձարարական կենտրոններ, որոնց օգնությամբ կարելի է ինքնուրույն և հեշտ անել և տեսնել այս կամ այն ֆիզիկական երևույթները։
Շվեյցարիայի գիտական կենտրոն Technorama-ն ղեկավարում է Technorama հիմնադրամը, աջակցելով ուրիշ ընկերությունների և ինստիտուտների հետ։


== Նկարագրություն ==
Տեխնորաման առաջին հերթին համարվում է ցուցահանդես, բաժանված մի քանի բաժինների (օրինակ ձգողականության բաժնի)։ Դրան հասնելու համար, ֆիզիկայի, կենսաբանության և քիմիայի վեց լաբորատորիաներ անցկացրել են սեմինարներ։ Ամեն օր ցուցադրվում են էլեկտրականության և գազերի օգտագործման հետևանքները։ Կան հատուկ ցուցահանդեսներ, որոնցից առանձին էքսպոնատները ինտեգրվում են էքսպոզիաների համար։
Technorama-ն օգտագործվում է նաև որպես արտադասարանական խոշորագույն ուսումնական հաստատություն դպրոցների կանոնավոր պարապմունքների համար։ 2012 թվականին Technorama-ի այցելուների քանակը հասել է մինչև 270 000 մարդու, որը համարվում է երրորդ լավագույն արդյունքը գիտական կենտրոնի ավելի քան 30 տարվա պատմությունում։


== Պատմություն ==
1947 թվականին հիմնադրվել է Շվեյցարիայի Տեխնիկական թանգարանի զարգացման և առաջխաղացման ասոցիացիան։ 1969 թվականին Շվեյցարական Technorama հիմնադրամը որոշել է ներկայացնել ցուցահանդեսի տեսքով էքսպոզիցիա, որի նպատակն էր ցուցադրել գիտության և տեխնիկայի վերաբերող աշխույժ շոու։ Այս ցուցահանդեսը որպես սովորական ցուցադրություն ցուցադրվել է 1982 թվականին։ 1990 թվականին ցուցահանդեսը սկսել են վերափոխել այնպիսի էքսպոզիցիայի, որտեղ կարելի է ինքնուրույն անցկացնել փորձեր։ Կոնվերսիան ավարտվել է 2000 թվականին։
Տեխնորաման համարվում է հետաքրքրական գիտությունների էտալոնային կենտրոններից մեկը, որի մասնագետները ակտիվորեն համագործակցում են ամբողջ աշխարհի էքսպլորատորիումաերի հետ։ 2018 թվականին Լախտա կենտրոնում (Սանկտ-Պետերբուրգ, Ռուսաստան) ծրագրավորվում է «Գիտության աշխարհ» կենտրոնի բացումը, որտեղ օգտագործվելու է նաև Տեխնորամայի փորձը։


== Ծանոթագրություններ ==


== Արտաքին հղումներ ==
Պատմություն և կարճ տեղեկություններ


== Գրականություն ==
Hans-Erhard Lessing: Naturschön - Phänomene im Technorama. Verlag Huber, Frauenfeld 2006, ISBN 978-3-7193-1388-3.
Սնայդեր շրջան (Փենսիլվանիա)

Սնայդեր շրջան (անգլ.՝ Snyder County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 860 կմ² է, բնակչությունը՝ 39.702 մարդ (2010 թ. տվյալներով)։ Շրջկենտրոնն է Միդլբուրգ բնակավայրը։ Կազմավորվել է 1855 թ.։
Հարավամերիկյան աղվեսներ

Հարավամերիկյան աղվեսներ (լատ.՝ Lycalopex), շնազգիներին պատկանող աղվեսների խումբ, որի ներկայացուցիչները ապրում են միայն Հարավային Ամերիկայում։ Նրանք սովորական աղվեսի համեմատ շատ տարբերություններ ունեն և չեն համարվում իրական աղվեսներ։


== Տեսակները ==
Անդյան աղվես (Lycalopex culpaeus)
Դարվինյան աղվես (Lycalopex fulvipes)
Հարավամերիկյան գորշ աղվես (Lycalopex griseus)
Պարագվայական աղվես (Lycalopex gymnocercus)
Սեկուրյան աղվես (Lycalopex sechurae)
Բրազիլական աղվես (Lycalopex vetulus)
(826) Հենրիկա

(826) Հենրիկա (անգլ.՝ Henrika), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 28-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,71899 ա. մ., առավելագույնը մոտենում է 2,1683 ա. մ. հեռավորության վրա և հեռանում 3,2697 ա. մ.։ Արեգակի շուրջ մեկ ամբողջական պտույտ է կատարում 1637,61 երկրային օրվա ընթացքում, իր ուղեծրով շարժվելով միջինում 0,219833 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(826) Հենրիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բլեդար Սեյկո

Բլեդար Սեյկո (Bledar Sejko սեպտեմբերի 10, 1972(1972-09-10), Տիրանա, Ալբանիա), ալբանացի երգիչ, ով 2013 թվականին Identitet երգով Ադրիան Լուլգյուրայի հետ  ներկայացրել է Ալբանիան Եվրատեսիլ 2013 երգի մրցույթում և կիսաեզրափակիչ փուլում զբաղեցրել է 15-րդ հորիզոնականը։
Չափիչ սարք

Չափիչ սարք, չափման միջոց, որը հնարավորություն է տալիս անմիջապես հաշվելու (գրանցելու) չափվող մեծության արժեքը։ Անալոգային չափիչ սարքում հաշվումը կատարվում է սանդղակով, իսկ թվայինում՝ թվային հաշվիչ հարմարանքով։


== Կիրառություն ==
Ցուցադրական չափիչ սարքը նախատեսված է ցուցմունքների միայն տեսողական հաշվման համար, գրանցող չափիչ սարք (ինքնագիր՝ ցուցմունքները գրանցում է դիագրամի տեսքով, տպագրող՝ ցուցմունքները տպագրում է թվերի տեսքով) հանդերձված է սևեռման հարմարանքով։ Ուղղակի գործողության չափիչ սարքում (մանոմետր, ամպերմետր) իրականացվում է չափվող մեծության մեկ կամ մի քանի փոխակերպում, և արժեքը չի համեմատվում հայտնի համանուն մեծության հետ։ Համեմատման չափիչ սարքում չափվող մեծությունը անմիջականորեն համեմատվում է չափով արտահայտված համանուն մեծության հետ։ Չափիչ սարքերի տարատեսակներից են նաև ինտեգրող և գումարող սարքերը։
Ռայսկոե (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՌայսկոեՌայսկոե (ուկրաիներեն՝ Райське), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ռայսկոե գյուղում բնակվում էր 83 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Չետկովիչ

Սերգեյ Չետկովիչ (Сергеј Ћетковић, մարտի 8, 1975(1975-03-08), Պոդգորիցա, Չեռնոգորիա), չեռնոգորացի փոփ երգիչ, ով հաղթող ճանաչվելով ազգային ընտրական մրցափուլում՝  իր «Moj svijet» երգով 2014 թվականի մայիսին ներկայացրել է Չեռնոգորիան Եվրատեսիլ 2014 երգի մրցույթին Կոպենհագենում, Դանիա։ Մրցույթի քվեարկության արդյունքում նա զբաղեցրել է 19-րդ հորիզոնականը։
Սերգեյ Չետկովիչը ապրում և ստեղծագործում է Սերբիայի մայրաքաղաք Բելգրադում։


== Սկավառակագրություն ==
Kristina (2000)
Budi mi voda (2003)
Kad ti zatreba (2005)
Pola moga svijeta (2007)
2 minuta (2010)
Moj svijet (2015)


=== Ժողովածուներ ===
The best of (2005)
Sergej Live (2006)
Balade (2011)


=== Սաունդթրեք ===
Pogledi u tami - Հայացք Էյֆելյան աշտարակից (2005)


== Ծանոթագրություններ ==


== Արտաքին հղումներ ==
Պաշտոնական կայք Archived 2011-02-01 at the Wayback Machine.
Երևանի բանտում բոլշևիկների կողմից կացնահարվածների հիշատակի խաչքար

1921 թ. փետրվարի 18-ին Երևանի բանտում բոլշևիկների կողմից կացնահարվածների հիշատակին խաչքար-հուշարձան, գտնվում է Երևանի կենտրոնում` Սունդուկյանի անվան թատրոնի հարակից Անգլիական այգում։


== Պատմություն ==
Հաղորդավարուհի Աիդա Ներսիսյանի նախաձեռնությամբ 1993 թվականին տեղադրվում է հուշաքար Անգլիական այգում, իսկ Ռազմիկ Մարկոսյանի ջանքերով՝ 2008 թվականին կանգնեցվում խաչքար-հուշարձան ի հիշատակ 1921 թվականի փետրվարին բոլշևիկ դահիճների ձեռքով սպանված 21 հայ ազգային գործիչների։ Ամեն տարի փետրվարի 18-ին հուշարձանի մոտ կազմակերպվում է հիշատակի մոմավառություն։
Խաչքարի վայրը պատահականորեն չէ ընտրված։ Ժամանակակիցների վկայությամբ՝ այնտեղ են հանգչում բոլշևիկյան Հայաստանի ղեկավարության կողմից բանտարկված և 1921 թվականի փետրվարի 17-ի, լույս 18-ի գիշերը նրանց ձեռքով կյանքից զրկված 21 հայ ազգային  գործիչների, այդ թվում` Սարդարապատի հերոսների, Հայաստանի առաջին հանրապետության հիմնադիրների մասունքները։
Խաչքարի ներքևում հիշված են նահատակված գործիչներից հինգի անունները՝ Խմբապետ Համազասպ, Նիկոլայ Ղորղանյան, Հրանտ Տեր-Մարգարյան, Երանոս Թարվերդյան և Լևոն Ենգիբարյան։


== Աղբյուրներ ==


== Տես նաև ==
Հայ սպաների աքսոր (1920-1921)
Մազիրա

Մազիրա (ֆր.՝ Mazirat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Մարսիյյա ան Կոմբրայ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03167։


== Բնակչություն ==
Համայնքի բնակչությունը 2008 թվականին կազմում էր 289 մարդ։


== Տնտեսություն ==
2007 թվականի տվյալներով 177 աշխատունակ տարիքի մարդկանցից (15-64 տարեկան) 125-ը տնտեսապես ակտիվ էին, 52-ը անգործունակ (ակտիվության ցուցանիշը 70,6 %, 1999 թվականին եղել է՝ 64,5 %)։ 125 աշխատունակ բնակիչներից 105-ը աշխատում էին (63 տղամարդ և 42 կին), անաշխատանք էին 20-ը (12 տղամարդ և 8 կին)։ 52 անգործունակ մարդկանցից 14-ը աշակերտներ կամ ուսանողներ են, 25-ը թոշակառու, 13-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն եկեղեցի (XIX դար)
Ռոշբյու ամբարտակ (XIX դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մազիրա» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-2 
«Մազիրա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Սուգաշ (գետ)

Անվան այլ կիրառումների համար տե՛ս՝ Սուգաշ (այլ կիրառումներ)Սուգաշ (ռուս.՝ Сугаш), գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Աբայ գետի ձախ ափից 31 կիլոմետր հեռավորության վրա։ Գետի երկարությունը 17 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100003717
Հիդրոլոգիական ստուգման կոդ՝ — 115100371
Ավազանի կոդը — 13.01.01.002
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Կոնդրատիևո (գյուղ, Ջանկոյի շրջան)

Կոնդրատիևո (ուկրաիներեն՝ Кіндратове, Ղրիմի թաթարերեն՝ Aqsürü Qoñrat), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ակսյուրու-Կոնրատ։
2001 թվականի տվյալներով Կոնդրատիևո գյուղում բնակվում էր 979 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրժիցա (այլ կիրառումներ)

Օրժիցա, կարող է վերաբերել՝

Օրժիցա - գյուղ, Ուկրաինայի Պոլտավայի մարզի Գրեբյոնկայի շրջանում
Օրժիցա - քաղաքատիպ ավան, Ուկրաինայի Պոլտավայի մարզի Օրոժիցյայի շրջանում
(6893) 1983 RS3

(6893) 1983 RS3, աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,385968 ա. մ., առավելագույնը մոտենում է 2,171 ա. մ. հեռավորության վրա և հեռանում 2,6009 ա. մ.։ Արեգակի շուրջ մեկ ամբողջական պտույտ է կատարում 1346,16 երկրային օրվա ընթացքում, իր ուղեծրով շարժվելով միջինում 0,267428 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6893) 1983 RS3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաթու խան

Բաթու խան (արաբ․՝ باتو خان ‎‎, մոտ 1205, Մոնղոլիա - մոտ 1255, Սարայ, з), մոնղոլական զորավար և քաղաքական գործիչ, Ոսկե Հորդայի կառավարիչ, Ջուչիի և Ուկի-խաթունի որդին, Չինգիզ խանի թոռը։ Հոր մահից հետո (1227) գլխավորել է Ջուչյան ուլուսը։ Բաթուն կրել է նաև Սաին-խան կոչումը, որը նշանակում է «բարեգութ»


== Արևմտյան արշավանքները ==
1236—1243 թվականներին Բաթու խանը գլխավորեց համամոնղոլական Արևմտյան արշավանքը, որի արդյունում նվաճվեցին պոլովեցյան տափաստանների արևմտյան մասերը, Վոլգյան Բուլղարիան, մերձվոլգյան շրջանները և հյուսիսկովկասյան ժողովորդներին։ Նրա անմիջական ղեկավարությամբ դեպի Ռուսիա կատարվեցին մի քանի արշավանքներ՝ 1237—1238 թվականներին դեպի Ռյազան և Վլադիմիր, 1239 թվականին դեպի Չենիգով և 1240—1241 թվականներին դեպի Կիև. 1241—1242 թվականներին գրավվեցին Լեհաստանը և Հունգարիան մինչև Ադրիատիկի ափերը


== Ոսկե Հորդայի հզորացումը ==
1243 թվականին Բաթու խանը վերջացրեց Արևմտյան արշավանքները, երբ իմացավ որ մահացել է Ուգադեյ խանը։ Նրա զորքերը ետ քաշվեցին մինև Ներքին Վոլգա, որն էլ դարձավ Ջուչի ուլուսայի նոր կենտրոնը։ 1243—1246 թվականներին բոլոր ռուսական իշխանները ճանաչեցին Մոնղոլ-թաթարական գերիշխանությունը։


== Կարակորումյան գործունեությունը ==
1246 թվականին երբ Գույուկը դարձավ մոնղոլական մեծ խան, մի կողմից Ուգադեյի և Չիգադայի, իսկ մյոս կողմից Ջուչիի և Տոլույի ժառանգների մեջ գժտություններ սկսվեցին։ Գույուկը Բաթուի դեմ արշավանք սկսեց, բայց 1248 թվականին, երբ նրա զորքերը գտնվում էին Մավերաննախրի մոտ, նա հանկարծամահ եղավ։ Վարկածներից մեկի համաձայն նա թունավորվել է Բաթուի կողմնակիցների կողմից։ Հաջորդ խան դարձավ Մոնկեն։


== Ժառանգները ==
Բաթուին հաջորդներն էին Սարտակը, Տուկանը, Աբուկանը և Ուլագչին։


== Ծանոթագրություններ ==
Տոկարևկա (գյուղ, Դերգաչևի շրջան)

Անվան այլ կիրառումների համար տե՛ս՝ ՏոկարևկաՏոկարևկա (ուկրաիներեն՝ Токарівка), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1850 թվականին։
2001 թվականի տվյալներով Տոկարևկա գյուղում բնակվում էր 16 մարդ։ Բնակավայրը զբաղեցնում է 0,396 կմ² տարածք։ Բնակչության խտությունը կազմում էր 40,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգոր Սկորոբոգատով

Իգոր Կոնստանտինովիչ Սկորոբոգատով (ռուս.՝ Игорь Константинович Скоробогатов, հունիսի 10, 1920(1920-06-10), Սարատով, Խորհրդային Ռուսաստան - 1997, Սանկտ Պետերբուրգ, Ռուսաստան), խորհրդային ռուս գեղանկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության անդամ)։


== Կենսագրություն ==
Իգոր Սկորոբոգատովը ծնվել է 1920 թվականի հունիսի 10-ին Սարատովում՝ պրոֆեսիոնալ դերասան Կոնստանտին Սկորոբոգատովի ընտանիքում։ Հայրենական մեծ պատերազմի տարիներին կռվել է Լենինգրադի ռազմաճակատում։ Պարգևատրվել է «Լենինգրադի պաշտպանության համար», «Գերմանիայի դեմ տարած հաղթանակի համար» մեդալներով։ Զորացրվել է 1945 թվականին՝ սերժանտի կոչումով։
1945 թվականին ընդունվել է Լենինգրադի Իլյա Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչական ֆակուլտետը, որն ավարտել է 1951 թվականին պրոֆեսոր Ռուդոլֆ Ֆրենցի արվեստանոցում՝ գեղանկարչության նկարչի որակավորմամբ։ Դիպլոմային աշխատանքը եղել է «Կոլտնտեսությունում» (ռուս.՝ «В колхозе») նկարը։
1952 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Առավել հայտնի է որպես նկարիչ-անիմալիստ։ Ստեղծել է նաև ժանրային կոմպոզիցիաներ ու մարտանկարներ, դիմանկարներ, բնանկարներ։ Ստացել է Ռուսաստանի Դաշնության վաստակավոր նկարչի կոչում։ «Սահմանապահները», «ԽՍՀՄ ժողովրդական արտիստ Կ. Սկորոբոգատովի դիմանկարը» (նկարչի հոր), «Конёк вороной», «Անիլին հովատակը», «Բռնցքամարտիկ Երոշկան» (1965), «Պինչեր Լորդիկը» (1970) և այլ կտավների հեղինակ է։
Իգոր Սկորոբոգատովը մահացել է 1997 թվականին Սանկտ Պետերբուրգում։ Նրա ստեղծագործությունները գտնվում են Ռուսական պետական թանգարանում, թանգարաններում և մասնավոր հավաքածուներում Ռուսաստանում, Մեծ Բրիտանիայում, Ֆրանսիայում, Ճապոնիայում և այլ երկրներում։


== Ծանոթագրություններ ==


== Գրականություն ==
Կաուկսի (գյուղ, Մոոստե շրջան)

Անվան այլ կիրառումների համար տե՛ս՝ ԿաուկսիԿաուկսի (էստ․՝ Kauksi), գյուղ Էստոնիայի Պիլվամաա նահանգի Մոոստե շրջանում։
2011 թվականի տվյալներով գյուղում բնակվում էր 278 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շառլիկ (գյուղ, Շառլիկի շրջան)

Անվան այլ կիրառումների համար տե՛ս՝ ՇարլիկՇառլիկ (ռուս.՝ Шарлык), գյուղ Ռուսաստանի Օրենբուրգի մարզի Շառլիկի շրջանի կազմում։
Բնակչությունը 2007 թվականին գրանցված տվյալներով կազմում էր 8468 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(812) Ադելե

(812) Ադելե (անգլ.՝ Adele), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 8-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,657785 ա. մ., առավելագույնը մոտենում է 2,2125 ա. մ. հեռավորության վրա և հեռանում 3,1031 ա. մ.։ Արեգակի շուրջ մեկ ամբողջական պտույտ է կատարում 1582,63 երկրային օրվա ընթացքում, իր ուղեծրով շարժվելով միջինում 0,22747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,33° անկյուն։
Ադելե աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(812) Ադելե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիբաֆրեչա

Ռիբաֆրեչա  (իսպ.՝ Ribafrecha), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգորոնո շրջանի (կոմարկայի) կազմի մեջ։ Զբաղեցնում է 34,58 կմ2 տարածք։ Բնակչությունը կազմում է 998 մարդ (2010 թվականի տվյալներով)։ Գտնվում է պրովինցիայի վարչական կենտրոնից 14 կմ հեռավորության վրա։
Քաղաքի հովանավորն է սուրբ Աստվածամայր դե Բերասան։


== Արտաքին հղումներ ==
Ribafrecha.com
Մոկո Հակոբյան

Մոկո Հակոբյան (նոյեմբերի 12, 1922(1922-11-12), Ստեփանավան, Հայաստան - ապրիլի 5, 1966(1966-04-05), Երևան, Հայկական ԽՍՀ, ԽՍՀՄ), հայ ռեժիսոր։


== Կենսագրություն ==
Մոկո Հակոբյանը ծնվել է 1922 թվականին Ստեփանավանում։ 1949-1950 թվականներին սովորել է Երևանի թատերական ինստիտուտի ռեժիսորական ֆակուլտետում։ Այնուհետև 1955 թվականին ավարտել է Համամիութենական կինոինստիտուտի (ՎԳԻԿ) ռեժիսորական ֆակուլտետը (Գ. Ալեքսանդրովի արվեստանոցը)։ 1937 թվականին նկարահանվել է «Կարո» ֆիլմում՝ գլխավոր դերում։


== Ֆիլմեր ==


== Ծանոթագրություններ ==
Քրիստոֆ Վիլլեմ

Քրիստոֆ Վիլլեմ (ֆր.՝ Christophe Willem, իրական անուն Քրիստոֆ Դյուրե, օգոստոսի 3, 1983(1983-08-03), Անգեն լե Բեն), ֆրանսիացի երգիչ և 2006 թվականին դարձել է Nouvelle Star 4 եթերաշրջանի հաղթող (ֆրանսիական շոու, որը բացահայտում է երիտասարդ տաղանդներին)։


== Վաղ տարիներ ==
Քրիստոֆը իր կյանքի մեծ մասը անցակցրել է մի փոքրիկ Վալ դ’Ուազ քաղաքում, որտեղ իր ծնողները աշխատում էին դպրոցում։ Փոքր տարիքում նա զբաղվել է թեթև ատլետիկայով և դաշնամուրի է գնացել։ Դեռահաս տարիքում նա երգել է «Երիտասարդ ձայն» եկեղեցական երգչախմբում։ Արդեն տասնչորս տարեկանում նա ինքն իր համար էր գրում տարբեր երգեր։
Դրանից հետո, երբ Քրիստոֆը որոշում է սովորել էկոնոմիկայում և կառավարման բաժիներում, նա շարունակում է զբաղվել երաժշտությամբ, և արդեն 2004 թվականին տեղի է ունենում նրա դերասանական դեբյուտը, Ռիչարդ Անկոնինի «Ողջը» ֆիլմում, որտեղ նա խաղացել է Անրիի դերը։ Դրանից հետո նրա դերասանական կարիերան չի շարունակվում և նա վերադառնում է համալսարան։


== Nouvelle Star ==
Ի շնորհիվ իր ծնողների և ընկերների աջակցությանը, Քրիստոֆը որոշում է մասնակցել ֆրանսիական Nouvelle Star-ին, որտեղ հանրահայտ երգիչ, երգչուհիները բացահայտում են երիտասարդ տաղանդներին։ Կատարելով բրիտանական երգիչ՝ Des'ree-ի Strong Enough-ը նա քարացնում է ժյուրիին իր ձայնով։ Ստանալով «La Tortue» («Կրիա») մրցանակաը, ֆրանսիական ժյուրի Մարիանա Ջեյմսի կողմից, նա վաստակում է մեծ հեղինակություն և իհարկե հաղթում է այդ մրցույթում։
2007 թվականի ապրիլի 16-ին Քրիստոֆի անդրանիկ ալբոմը եղավ «Inventaire» ալբոմը։ Իսկ առաջին սինգլը թողարկվել է մարտին «Elu Produit De L’annee» անունով։ «Inventaire» ալբոմը գրավում է ֆրանսիական երաժշտական աղյուսակներում բարձր դիրքեր, և նա վաճառվում է մոտավորապես 363 հազար սկավառակների միջոցով։


== Սկավառակագրություն ==


=== Ստուդիական ալբոմներ ===
2007 — Inventaire
2009 — Caféine
2011 — Prismophonic


=== Սինգլներ ===
2006 : Sunny
2007 : Élu produit de l'année
2007 : Double je
2007 : Jacques a dit
2008 : Quelle chance/September
2009 : Berlin
2009 : Plus que tout
2009 : Heartbox
2010 : Entre nous et le sol
2011 : Cool
2012 : Si mes larmes tombent
2012 : Starlite
2012 : L'Amour me Gagne / Love Shot me Down
2012 : What did i do


== Ֆիլմագրություն ==
2004 — Alive


== Ծանոթագրություններ ==
Վերին Բրոլոսան

Վերին Բրոլոսան (վրաց.՝ ზემო ბროლოსანი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 890 մետր։ Բնակչությունը՝ 97 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Դենիել Վուլֆոլ

Դենիել Բեռլի Վուլֆոլ (անգլ.՝ Daniel Burley Woolfall, հունիսի 15, 1852(1852-06-15), Բլեկբերն, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 24, 1918(1918-10-24)), ՖԻՖԱ-ի երկրորդ նախագահը։ ՖԻՖԱ-ն գլխավորել է 1906-1918 թվականներին։


== Կենսագրություն ==
Մինչ ՖԻՖԱ նախագահ դառնալը Վուլֆոլը եղել է Անգլիայի ֆուտբոլի ասոցիացիայի անդամ Բլեքբերնից, նրա ազդեցության տակ էր գտնվում անգլիական ֆուտբոլը և ասոցիացիայի անդամ Ֆրանսիայի ակումբների մի մասը։
ՖԻՖԱ-ի նախագահի պաշտոնում նա զբաղվել է ֆուտբոլի կանոնների համընդհանրացմամբ, մասնակցել է 1908 և 1912 թվականի Ամառային Օլիմպիական խաղերի կազմակերպմանը։ Բացի ֆուտբոլի միջազգային կանոնների մշակումից նաև մշակել է ՖԻՖԱ-ի գործունեության հիմնական դրույքներ, որոնց մի մասը մինչ այժմ օգտագործվում են։ Միջազգային առաջնություններն անց են կացվել 2 փուլով՝ ազգային և ակումբային։ ՖԻՖԱ-ի անդամների մասնակցությունը միջազգային այլ կոմերցիոն մրցաշարերում արգելված էր։
Նա ակտիվ զբաղված էր ՖԻՖԱ-ի ազդեցության տարածմամբ և աշխարհագրության տարածմամբ։ Մինչ 1909 թվականը կազմակերպությունը կազմված էր միայն եվրոպական երկրներից։ Վուլֆոլի ջանքերի շնորհիվ կազմակերպությանը միացան ՀԱՀ-ն (1909), Չիլին (1912), Արգենտինան (1912) և ԱՄՆ-ն (1913)։


== Արտաքին հցումներ ==
համառոտ կենսագրությունը


== Ծանոթագրություններ ==
Նիկոլայ Հովհաննիսյան (բժիշկ-ճառագայթաբան)

Անվան այլ կիրառումների համար տե՛ս՝ Նիկոլայ Հովհաննիսյան (այլ կիրառումներ)Նիկոլայ Մեսրոպի Հովհաննիսյան (դեկտեմբերի 1, 1934(1934-12-01), Երևան, Հայկական ԽՍՀ, ԱԽՖՍՀ, ԽՍՀՄ), հայ բժիշկ-ճառագայթաբան։ Բժշկական գիտությունների դոկտոր (1971), պրոֆեսոր (1972)։


== Կենսագրություն ==
1958 թվականին ավարտել է Երևանի բժշկական ինստիտուտը։ 1964-1967 թթ. եղել է Լ․ Հովհաննիսյանի անվան սրտաբանության ինստիտուտի գիտական քարտուղար, տնօրենի տեղակալ բուժական (1967-1972), գիտական աշխատանքների (1972-1986) գծով, 1986 թվականից՝ բժշկական ճառագայթաբանության գիտահետազոտական ինստիտուտի (1995 թվականից` Ճառագայթային բժշկության և այրվածքների գիտական կենտրոն) տնօրեն։
1986 թվականից ՀՀ ռենտգենաբանների և ճառագայթաբանների գիտական ընկերության ճառագայթաբանների բաժանմունքի նախագահն է։


== Աշխատություններ ==
Աշխատանքները վերաբերում են բժշկական ճառագայթաբանության, ռադիոակտիվ իզոտոպների միջոցով սրտանոթային հիվանդությունների ախտորոշման հարցերին։


== Մրցանակներ ==
ՀԽՍՀ պետական մրցանակ (1988)


== Երկեր ==
Ռադիոակտիվ իզոտոպները բժշկության մեջ, Ե․, 1975
Радиоизотопные методы исследования в кардиологии, Е․, 1984
Общая и регионарная гемодинамика при артериальной гипертонии, Е․, 1985


== Ծանոթագրություններ ==
Մշակութային վերածնունդ հիմնադրամ

Մշակութային վերածնունդ հիմնադրամը, շահույթ չհետապնդող հիմնադրամ, որը ստեղծվել է 2014 թվականին։
Հիմնադիր-նախագահն է Արթուր Ջանիբեկյանը։
Հիմնադրամի առաջնային առաքելությունն է հայ երաժշտական արվեստը հասանելի դարձնել հասարակության լայն զանգվածներին, որի նպատակով հիմնադրամի կողմից իրականացվող գործառույթներն են՝ ներկայացնել և ճանաչելի դարձնել հայ ժողովրդական և հոգևոր երաժշտությունն արտերկրում, ստեղծել երգերի ժողովածուներ, կազմակերպել մշակութային միջոցառումներ, իրականացնել գիտահետազոտական աշխատանքներ, կյանքի կոչել ուսումնական ու դաստիարակչական նախագծեր տպագրել մասնագիտական գրականություն։
«Մշակութային վերածնունդ» հիմնադրամի գործունեության կարևորագույն ուղղություններից է հայ ժողովրդական, ազգային, հոգևոր երաժշտությունը նոր սերնդին փոխանցելը, այն հասարակության համար առավել հասանելի ու մատչելի դարձնելը։
«Մշակութային վերածնունդ» հիմնադրամի կողմից իրականացված առաջին մշակութային նախագիծը «Հայկական ազգային երաժշտական գանձարան»-ն է։


== Ծանոթագրություններ ==


== Արտաքին հղումներ ==
Պաշտոնական կայք Archived 2016-08-25 at the Wayback Machine.
Electronic Entertainment Expo 2015

Electronic Entertainment Expo 2015 («E3 2015»), միջազգային 21-րդ համակարգչային խաղերի ցուցահանդես։ E3-ը իրենից ներկայացնում է առևտրային ցուցահանդես համակարգչային խաղերի արտադրության մեջ, որ անց է կացնում Entertainment Software Association կազմակերպությունը։ E3 2015-ի անց է կացվել 2015 թվականի հունիսի 16-ից 18-ը Los Angeles Convention Center-ում։


== Պրեսս-կոնֆերանսներ ==


=== Bethesda ===
Bethesda-ն առաջին անգամ անց կացրեց սեփական պրեսս-կոնֆերանսը E3-ի շրջանակներում հունիսի 14-ին տեղի ժամանակով 19։00-ին, որի ընթացքում պատմեց ավելի շատ տեղեկություն գալիք խաղերի մասին՝ DOOM,Dishonored 2, Battlecry, Fallout 4: Վերջինը ամենասպասվածն էր, Fallout-ի տնօրեն Տոդդ Հովարդը ցուցադրեց խաղի կես ժամանոց դեմո տարբերակը։


=== Microsoft ===
Microsoft-ը իր պրես-կոնֆերանսը անց կացրեց հունիսի 15-ին տեղին ժամանակով 9։30-ին։


=== Electronic Arts ===
Electronic Arts-ի պրեսս-կոնֆերանսը տեղի ունեցավ հունիսի 15-ին տեղի ժամանակով 13։00-ին։ Որը տևեց շուրջ մեկ ժամ։


=== Ubisoft ===
Ubisoft-ը իր պրեսս-կոնֆերանսը անց կացրեց հունիսի 15-ին տեղի ժամանակով 14։45-ին։


=== Sony ===
Sony-ի պրեսս-կոնֆերանսը կայացավ հունսի 15-ին տեղի ժամանակով 18։00-ին։


=== Nintendo ===
Nintendo երրորդ անգամ անընդմեջ հրաժարվեց անց կացնել պրեսս-կոնֆերանս, սակայն նա խաղադրույք է կատարել առցանց հեռարձակման վրա, որը տեղի ունեցավ հունիսի 16-ին տեղի ժամանակով 9։00-ին։


=== Square Enix ===
Square Enix-ը անց կացրեց իր պրեսս-կոնֆերանսը հունիսի 16-ին տեղի ժամանակով 10։00-ին։


=== PC Gaming Show ===
Անհատական համակարգիչների համար նախատեսված խաղերի մասնագիտացված կոնֆերանսը կայացավ հունիսի 16-ին տեղի ժամանակով 17։00-ին, PC Gamer և AMD ամսագրերի հովանավորությամբ։ Կոնֆերանսի ընթացքում ելույթ ունեացան այնպիսի ընկերություններ ինչպիսիք են՝  Blizzard Entertainment, Bohemia Interactive, Paradox Interactive, Obsidian Entertainment, ինչպես նաև Tripwire Interactive, Square Enix, Cloud Imperium Games և Devolver Digital։ Կոնֆերանսը վարեց Շոն Պլոտտը։


== Հայտնի ընկերությունների ցանկ ==
Հիմնական մասնակիցների ցանկը, որոնք ներկայացրել են իրենց նորույթները E3 2015-ի ընթացքում։


== Խաղացանկ ==


== Ծանոթագրություններ ==
Սպիրանո

Սպիրանո  (իտալերեն՝ Spirano), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 5365 մարդ։ Խտությունը կազմում է 491 մարդ/կմ²։ Տարածքը ՝ 9 կմ²։ Փոստային ինդեքս՝ 24050։ Հեռախոսային կոդ՝ 035։


== Ծանոթագրություններ ==